**Referat af årsmøde i Danske Handicaporganisationer – Helsingør**

**Afholdt d. 21. marts 2024**

Marie bød velkommen, også til Vibeke fra DH Hillerød, som blev valgt som dirigent.

1. Navneopråb og optælling af stemmeberettigede
Vibeke startede med at konstatere, at årsmødet var lovligt indkaldt.
Ved navneopråb var der 8 stemmeberettiget.
2. Valg af dirigent:
Vibeke blev valgt som dirigent.
3. Valg af referent:
Lene blev valgt.
4. Valg af stemmetællere:
Marie og Bente blev valgt men blev aldrig sat i arbejde.
5. Godkendelse af dagsorden:
Den udsendte dagsorden blev godkendt.
6. Fremlæggelse af formandens beretning for det seneste år til godkendelse:
Er udsendt. Handicaprådet har afholdt 17 møder plus formøder og møder i dialoggruppen om tilgængelighed giver dog en del møder. Introduktion af busser med el-ramper var et fint samarbejde med kommunen. Fortsat udestående temamøde om ældre og handicap, udsat flere gange, og nu er igen stilling som centerchef for sundhed og omsorg ledig og skal besættes. Så vi afventer igen igen.
Vi afholdt cirka bestyrelsesmøde hver anden måned. 5 møder inkl. Julefrokost.
Niels har ikke observeret nogen, som bruger ramperne i busserne.
Beretning blev godkendt med tilføjelse af antal møder.
7. Fremlæggelse af handlingsplan for det kommende år til godkendelse:
Denne var ligeledes udsendt til alle. Drøftelse af den kommende belægning i bymidten, Skal vi gøre noget? Tilgængelighedsgruppen har forsøgt at påvirke beslutningen uden held. Det er skårne brosten. I Hillerød har man lagt tegl men det holdt ikke. Man har dog fået niveaufri adgang til de butikker, hvor det er lavet indtil nu. Kunne vi samarbejde med Seniorrådet? Kunne vi finde en arkitekt, som kunne finde alternativer, vi kunne foreslå? Hvad gør de i andre byer? Kunne vi spørge DH centralt om alternativer?
Handlingsplanen blev godkendt med denne tilføjelse.
8. Fremlæggelse af regnskab for seneste regnskabsår til godkendelse:
Vi havde ingen indtægter og kun 12 kvitteringer. Der er søgt 10.000 kr. i driftsmidler hos DH.
Regnskabet blev godkendt.
9. Fremlæggelse af forslag, om afdelingen skal søge § 18-midler hos kommunen:
Chancerne er nok ikke store med udviklingen, hvor Ældre Sagen for 300.000 til indkøbsordningen.
Beslutning: vi søger ikke, med mindre vi direkte har behov for det.
10. Evt. godkendelse af forretningsorden for bestyrelsen:
Vi kan lave en forretningsorden. Der skal i stedet for FU være en formand, en næstformand og en økonomiansvarlig. Vi behøver ikke mere bureaukrati.
Beslutning: Ingen forretningsorden.
11. Valg af:
- Formand for 2 år (ulige år) Marie er ikke på valg.
- Næstformand for 2 år (lige år) Hans Henrik Nielsen blev valgt.
- Økonomiansvarlig for 2 år (lige år) Sune Lundberg blev valgt, da Inge ikke modtog genvalg.
- Valg af revisor for 1 år (hvis afdelingen har valgt selv at stå for regnskab)
Vi lader DH centralt stå for regnskabet, så ingen revisor var nødvendig.
12. Indkomne forslag:
Ingen.
13. Eventuelt:
Marie takkede Winnie, Vagn og Inge, som har valgt ikke at genopstille og går ud af bestyrelsen og Handicaprådet for deres mangeårige arbejde.

Vi skal på næste bestyrelsesmøde finde erstatninger for Winnie og Vagn i Handicaprådet, skal på dagsorden.

Herefter drøftede årsmødet situationen omkring ændringer i skoletilbud og det kommende skolemøde (lyttemøde)i april. Alle borgere kan komme, ingen tilmelding Forskellige praktiske ting blev vendt. . DH vil gerne skrive et debatindlæg, forhåbentligt kan vi ændre debatten fra biler til at handle om børn! Derudover arbejdes der på høringssvar fra Handicaprådet.

Dirigenten takkede for at hun fik lov at komme og være med, og Marie takkede for hendes fine indsats.

Espergærde, 29. april 2024.03.29 Lene F. Andersen, Referent.

Vibeke Pagh (dirigent) har meddelt per mail at hun kan godkende referatet.